# Java-ohjelmoinnin tentti numero 3.

Ratkaisut koodataan Javalla. Palauta vastauksesi sähköpostilla opettajalle tänään klo 14.30 mennessä. Pakkaa lähdekoodit ja lähetä pakattu tiedosto opettajalle. Paketti saa siis sisältää vain ja ainoastaan Java-tiedostoja oikean nimisessä kansiossa. Pakkaa siis se kansio (paketti), jonne teit vastauksesi.

Jos on kysyttävää, niin lähettäkää kysymykset viimeistään 12.30. Sen jälkeen en vastaa enää mihinkään eli lukekaa kysymykset huolella lävitse.

Tässä paketissa on mukana tiedosto nimeltä KnowHow.txt. Se sisältää osaamistiedot eri ohjelmointikieliin 161:n henkilön osalta. Esimerkiksi rivillä kaksi on henkilö 001, joka osaa kielet F, G, H, J ja U.

Tentistä pääsee lävitse, jos kolme ensimmäistä kohtaa on tehty riittävän oikein.

1. Lue tiedoston tiedot tekstitiedostosta ohjelmaan.
2. Koodaa luokka, johon voidaan tallentaa henkilön osaamiset.
3. Koodaa luokalle mielestäsi hyvä lajittelija.
4. Luo tietorakenne, joka pitää sisällään kaikki henkilöt ja heidän osaamisensa. Käytä kohdassa 3 tekemääsi lajittelijaa pitääksesi data järjestyksessä.
5. Todenna, että kaikki toimii.